****

**ΣΥΜΒΑΣΗ ΡΥΘΜΙΣΗΣ ΔΙΚΑΙΩΜΑΤΩΝ ΠΝΕΥΜΑΤΙΚΗΣ ΙΔΙΟΚΤΗΣΙΑΣ**

Αφ’ενός

Του Ειδικού Λογαριασμού Κονδυλίων Έρευνας του Δημοκρίτειου Πανεπιστήμιου Θράκης (ΔΠΘ) που εδρεύει στην Ξάνθη (Βας. Σοφίας 12) και εκπροσωπείται νόμιμα από τον Αντιπρύτανη Έρευνας και Καινοτομίας, Καθηγητή Γεώργιο Μπρούφα, το οποίο θα αποκαλείται στην συνέχεια «ΔΠΘ»

και αφετέρου των

α) ............................

β) ............................

γ) ...........................

δ) ...........................

 ......................................

που στο εξής καλούνται "δημιουργοί",

**ΑΦΟΥ ΕΛΑΒΑΝ ΥΠ’ ΟΨΙΝ ΤΙΣ ΔΙΑΤΑΞΕΙΣ**

-Του Ν. 4957/2022 (ΦΕΚ τ. Α' 141/21-07-2022) «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις», όπως τροποποιήθηκε και ισχύει.

-Του άρθρου 21 Ν. 1733/1987«Μεταφορά τεχνολογίας, εφευρέσεις, τεχνολογική καινοτομία και σύσταση Επιτροπής Ατομικής Ενέργειας», όπως ισχύει.

-Του Ν. 2121/1993 «Πνευματική ιδιοκτησία, συγγενικά δικαιώματα και πολιτιστικά θέματα».

- Του Οδηγού Χρηματοδότησης και Διαχείρισης του ΕΛΚΕ/ΔΠΘ που δημοσιεύτηκε στο ΦΕΚ τ. Β΄ 7291/22.12.2023 στο μέτρο που δεν καταργούνται ρητώς από τις νεότερες αναφερθείσες παραπάνω διατάξεις νόμων.

- Του Κανονισμού Μεταφοράς Τεχνολογίας του ΔΠΘ όπως εγκρίθηκε με την με αριθμό 10/86/9.3.2023 απόφαση της Συγκλήτου του ΔΠΘ.

Οι ανωτέρω, συμφώνησαν και έκαναν αμοιβαία αποδεκτά τα ακόλουθα:

Οι «δημιουργοί» στο πλαίσιο του έργου ......................... παρήγαγαν ευρεσιτεχνία (εφεύρεση) η οποία θα κατατεθεί στον Οργανισμό Βιομηχανικής Προστασίας (ΟΒΙ) με τίτλο ..................................................

Σύμφωνα με τον «Οδηγό Πολιτικής Διανοητικής Ιδιοκτησίας» του ΔΠΘ (βλ. σελ. 7), η παραπάνω εφεύρεση θεωρείται εξαρτημένη και συνεπώς ανήκει κατά 40% στο ΔΠΘ και κατά 60% στην ομάδα των εφευρετών. Ειδικότερα, το ποσοστό 60% κατανέμεται ως εξής μεταξύ των εφευρετών:

α) ................................ ποσοστό .....

β) ................................ ποσοστό ......

γ) ................................ ποσοστό ......

 ................................

Τα παραπάνω ποσοστά επί των δικαιωμάτων εκμεταλλεύσεως, που εκχωρούνται είναι προσωπικά και αμεταβίβαστα με την εξαίρεση, που προβλέπεται στον όρο 8 του επόμενου κεφαλαίου αυτής της σύμβασης. Ο χρόνος της εκχωρήσεως ορίζεται στο μακρότερο χρονικό διάστημα σύμφωνα με τις εκάστοτε ισχύουσες διατάξεις της Ελληνικής Νομοθεσίας και της αντίστοιχης της Ευρωπαϊκής Ένωσης.

**ΟΡΟΙ ΕΚΜΕΤΑΛΛΕΥΣΕΩΣ ΚΑΙ ΠΡΟΣΤΑΣΙΑΣ ΤΗΣ ΕΦΕΥΡΕΣΕΩΣ**

1. Η εκκαθάριση των κερδών και η απόδοση τους θα γίνεται σε ετήσια βάση και θα αφορά τα συνολικά κέρδη παγκοσμίως από κάθε είδους εκμετάλλευση. Όλα τα έξοδα κατοχυρώσεως και διατηρήσεως του διπλώματος ευρεσιτεχνίας για την ανωτέρω περιγραφόμενη εφεύρεση δύναται να καλύψει το ΔΠΘ, όπως επίσης και περαιτέρω τυχόν επενδυτικά και ερευνητικά έξοδα τα οποία απαιτούνται προκειμένου να τελειοποιηθεί ή να καταστεί εφικτή η μελλοντική εκμετάλλευση της εφεύρεσης.
2. Διαχειριστής της κοινότητας δικαιωμάτων εκμεταλλεύσεως της δημιουργίας, όπως αυτή καθορίζεται ως άνω είναι οι δημιουργοί…….Τα καθήκοντα του διαχειριστή συνίστανται:

α) στη λήψη όλων των αναγκαίων αποφάσεων, που σχετίζονται με τους τρόπους πραγματοποιήσεως της οικονομικής εκμεταλλεύσεως της. Στο πλαίσιο αυτής της αρμοδιότητάς του κρίνει για την ύπαρξη ή ανυπαρξία, την επικαιρότητα διενέργειας ή την αναβολή της οικονομικής αξιοποιήσεως της δημιουργίας, όπως επίσης και για την πλήρη μεταβίβασή της.

β) στην εκτέλεση όλων των απαραίτητων ενεργειών - αν επιβάλλονται από τη νομοθεσία που ισχύει - για την κατοχύρωση και τη διατήρηση των σχετικών δικαιωμάτων που προέρχονται απ' αυτή,

γ) στην καταβολή όλων των αναγκαίων εξόδων για τη νόμιμη κατοχύρωση και διατήρηση αυτής της κατοχύρωσης

δ) την διενέργεια κάθε πράξης αναγκαίας για την προστασία της δημιουργίας και των δικαιωμάτων εκμεταλλεύσεώς της.

1. Οι δημιουργοί, είναι υποχρεωμένοι:

α) Να αναφέρουν αμέσως στο ΔΠΘ (εφόσον δεν επιθυμούν να είναι οι ίδιοι διαχειριστές) κάθε τυχόν προσβολή των σχετικών κοινών δικαιωμάτων και επίσης να λαμβάνουν, αν τούτο είναι αναγκαίο κάθε επιβαλλόμενο μέτρο

β) Να παρέχουν με κάθε επιμέλεια οποιοδήποτε αντικείμενο, στοιχείο, σχέδιο, περιγραφή και γενικά οτιδήποτε είναι αναγκαίο για τη διενέργεια των αναγκαίων διαδικασιών κατοχυρώσεως από το ΔΠΘ.

γ) Να ενεργούν ότι είναι αναγκαίο για την πληρέστερη εκμετάλλευση της δημιουργίας και ιδίως βελτιώσεις και προσαρμογές του συνόλου ή τμημάτων της, οι οποίες κρίνονται αναγκαίες για την εκμετάλλευσή της ή ζητούνται από τους τρίτους για την αξιοποίησή της σύμφωνα με τις ανάγκες τους. Να υπογράφουν σχετικά έγγραφα και δηλώσεις ενώπιον των υπηρεσιών κατοχυρώσεως ευρεσιτεχνιών στην Ελλάδα και στο εξωτερικό,

δ) Ο διαχειριστής είναι υποχρεωμένος να αποδίδει στους δημιουργούς ετήσιο λογαριασμό, εκτός αν η διαχείριση συνίσταται αποκλειστικώς στην είσπραξη δικαιωμάτων, οπότε και υπό την προϋπόθεση ότι τούτο είναι εφικτό, η απόδοση της αναλογίας δικαιωμάτων των εκχωρητών γίνεται ετησίως.

1. Για τον καθορισμό των ωφελειών από την εκμετάλλευση της δημιουργίας προηγείται η εκκαθάριση των εξόδων του ΔΠΘ, τα οποία τυχόν απαιτήθηκαν για αυτήν. Ως έξοδα εννοούνται οι κάθε είδους δαπάνες που καταβλήθηκαν για την κατοχύρωση και την διατήρηση της εφεύρεσης γενικά έξοδα παραγωγής, έξοδα προωθήσεως της αξιοποιήσεως της δημιουργίας (ανακοινώσεις, διαφημίσεις κ.λπ.), έξοδα τυχόν τροποποιήσεων και βελτιώσεων της δημιουργίας καθώς και οποιεσδήποτε άλλες δαπάνες καταβλήθηκαν από το ΔΠΘ. Η εκκαθάριση αυτή γίνεται με κοινή συμφωνία των Δημιουργών και του ΔΠΘ και η σχετική συμφωνία πρέπει να πραγματοποιηθεί σε διάστημα ενός μηνός από την παροχή των σχετικών στοιχείων από τους δημιουργούς προς το ΔΠΘ. Σε περίπτωση διαφωνίας οι σχετικοί υπολογισμοί υποβάλλονται εγγράφως στην Επιτροπή Ερευνών του ΔΠΘ, η οποία είναι υποχρεωμένη να επιλύσει την διαφορά αμετάκλητα μέσα σε προθεσμία ενός μηνός από την υποβολή στοιχείων. Κάθε έσοδο διανέμεται κατά την αναλογία της συνιδιοκτησίας των συμβαλλόμενων μετά την αφαίρεση των παραπάνω εξόδων.

Η πρώτη εκκαθάριση εξόδων θα γίνει μέσα σε ένα μήνα από την υπογραφή αυτής της σύμβασης.

1. Ρητά συμφωνείται ότι το ΔΠΘ έχει το δικαίωμα της ιδίας εκμετάλλευσης της δημιουργίας χωρίς παραχώρηση κανενός δικαιώματος σε τρίτο. Στην περίπτωση αυτή, ανάλογη είναι η οικονομική ωφέλεια που καταβάλλεται στους δημιουργούς. Σε περίπτωση αμφιβολίας, όσον αφορά την καταβαλλόμενη ωφέλεια, επιλαμβάνεται η διαιτησία του όρου 13.
2. Κατά την διάρκεια της εκμεταλλεύσεως η αναλογία των εσόδων για καθένα από τους συμβαλλόμενους υπολογίζεται μετά την αφαίρεση των εξόδων που έχουν απαιτηθεί με προτεραιότητα τα έξοδα που έχουν καταβληθεί από το ΔΠΘ.
3. Οι δημιουργοί έχουν το δικαίωμα της μεταβίβασης των δικαιωμάτων εκμεταλλεύσεως που διαθέτουν μόνο αφού προτείνουν την εξαγορά τους από το ΔΠΘ με συγκεκριμένο τίμημα και τούτο την αρνηθεί. Σε περίπτωση αρνητικής απάντησης από το ΔΠΘ, οι δημιουργοί έχουν το δικαίωμα να μεταβιβάσουν τα δικαιώματα εκμετάλλευσης σε τρίτους με τίμημα ίσο ή μεγαλύτερο από την αρχική πρόταση. Επίσης, τα δικαιώματα αυτά είναι κληρονομητά.
4. Επιτρέπεται η ανάθεση σε εμπορικό πράκτορα (agent) της εκπροσωπήσεως των συμφερόντων της εκμεταλλεύσεως της δημιουργίας για την διάθεσή της προς τρίτους στην Ελλάδα, στην Ευρωπαϊκή ένωση ή σε άλλες χώρες. Η έκταση της εκπροσωπήσεως θα αποτελεί αντικείμενο ειδικής συμφωνίας με τον διαχειριστή. Σε κάθε περίπτωση πάντως θα αναφέρεται στην εκμετάλλευση της δημιουργίας σε συγκεκριμένη περιοχή (του Ελληνικού ή άλλου Ευρωπαϊκού ή άλλου Κράτους εκτός Ε.Ε.) για συγκεκριμένη χρήση (ολική ή μερική) και για ορισμένη χρονική διάρκεια. Για την αμοιβή του πράκτορα θα ορισθεί ένα εύλογο ποσοστό με απόφαση του ΔΠΘ.
5. Το ΔΠΘ έχει το δικαίωμα οποτεδήποτε να παραιτηθεί από κάθε συμμετοχή του οποιασδήποτε μορφής στην εφεύρεση εφόσον δεν υπάρχουν κατά την στιγμή της παραιτήσεώς του ανειλημμένες ή οποιεσδήποτε εκκρεμείς υποχρεώσεις έναντι τρίτων ή έναντι άλλων δικαιούχων. Για την παραίτηση, απαιτείται τρίμηνη σχετική προειδοποίηση. Με την παραίτηση απαλλάσσεται από κάθε μελλοντική υποχρέωση έναντι των δημιουργών καθώς και έναντι οποιουδήποτε τρίτου. Οι δημιουργοί έχουν το δικαίωμα να αναλάβουν την άσκηση τυχόν δικαιώματος των δικαιωμάτων ή να αδιαφορήσουν σχετικά. Καμιά απαίτηση, όμως δεν είναι δυνατόν να προβληθεί κατά του ΔΠΘ και από καμιά αιτία υπό την προϋπόθεση του πρώτου εδαφίου αυτού του όρου.
6. Ρητά συμφωνείται ότι οποιαδήποτε ουσιώδης ή επουσιώδης βελτίωση ή τροποποίηση της εφευρέσεως αποτελεί αυτονόητη υποχρέωση των δημιουργών (εφ’ όσον δύνανται) και δεν συνεπάγεται καμιά πρόσθετη επιβάρυνση του ΔΠΘ ούτε και πρόσθετη ωφέλειά τους. Εξ άλλου απαγορεύεται στους δημιουργούς η εμφάνιση με κάθε τρόπο (κατάθεση στον ΟΒΙ κ.λπ.) ή η πραγματική εκμετάλλευση οποιασδήποτε δημιουργίας με επουσιώδεις διαφορές από το αντικείμενο αυτής της σύμβασης, με τον σκοπό της καταστρατήγησης των όρων της. Στην περίπτωση αυτή κάθε σχετικό δικαίωμα μεταβιβάζεται αυτοδικαίως και στο ΔΠΘ, με την ίδια αναλογία, που καθορίζεται με αυτή τη σύμβαση.
7. H σύμβαση αυτή και σε όλους τους όρους της ισχύει απαρέγκλιτα και στην περίπτωση κατά την οποία είτε κατά την σύναψή της είτε και κατά την διάρκεια της εφαρμογής της είτε λήξει η διάρκεια εργασίας ενός δημιουργού με το ΔΠΘ είτε η εργασία αυτή διακοπεί για οποιονδήποτε λόγο. Δεσμεύει επίσης και τους καθολικούς ή ειδικούς διαδόχους του δημιουργού εκτός αν η δέσμευση αυτή αντίκειται σε διατάξεις δημόσιας τάξεως.
8. Για κάθε διαφωνία σε ό,τι αφορά στην τήρηση των όρων αυτής της σύμβασης και σε περίπτωση μη τελεσφόρησης εξωδικαστικής συμφωνίας, αποκλειστική αρμοδιότητα έχουν τα δικαστήρια της Κομοτηνής.

Η σύμβαση αυτή συντάχθηκε σε …. αντίγραφα από τα οποία ένα πήρε καθένας από τους συμβαλλόμενους.

**ΟΙ ΣΥΜΒΑΛΛΟΜΕΝΟΙ**

**Για το ΔΠΘ**  **Οι δημιουργοί**